Spill i mørke

Spill i mørke er et norsk kriminalhørespill i seks episoder som gikk på NRK Radio i 1979. Stykket handler om amatørdetektiven Julia Tinnberg som må løse en mordgåte som skjer i huset til sin kusine, hvor hun for anledningen er på besøk. Stykket er skrevet av Edith Ranum og produsert av Radioteatret. Stykket hadde premiere på radioen Påskeaften 1979 og er det første av i alt fem kriminalhørespill Edith Ranum har skrevet om amatørdetektiven Julia Tinnberg. Regi er ved Nils Nordberg.

Hørespillet ble utgitt på CD av NRK/Lydbokforlaget i 2002.

Handling
Kriminalforfatter og amatørdetektiv Julia Tinnberg er på vei til et forfatterseminar, og på veien stikker hun innom sin kusine Birgitte Randers, som også er forfatter. Julia får raskt fornemmelsen av at det foregår noe merkelig i huset - en følelse som raskt blir bekreftet da det begås et mord.

Episoder
 «Ukjent spor»
 «Mystiske omstendigheter»
 «Privat etterforskning»
 «Viktige opplysninger»
 «Avsløring»
 «Sluttstrek»

Medvirkende
 Ingerid Vardund - Julia Tinnberg
 Alf Nordvang - Markus Høyang
 Stein Grieg Halvorsen - Førstebetjent Trond Reinskau
 Bab Christensen - Birgitte Randers
 Ole-Jørgen Nilsen - Didrik Rogne
 Grethe Ryen - Beate Gran
 Per Lillo-Stenberg - Karl Otto Bålsvik
 Lillian Lydersen - Marion Johnsen
 Bjarne Bø - Asmund Flataker
 Asbjørn Toms - Lensmann Brannstøl
 Thom Bastholm - Resepsjonsvakt
 Britta Lech-Hanssen - Sykesøster
 Sverre Hansen
 Edith Ranum

Referanser

Norske kriminalhørespill
Hørespill på NRK Radio
Norske hørespill fra 1970-årene